S-2322/2023

Mál þetta, sem dómtekið var 12. júní 2023, var höfðað með ákæru héraðssaksóknara 30. mars 2023 á hendur M-kk-þgf Þ-kk-þgf Þ-kk-þgf, kt. [...], [...], Reykjavík, „fyrir eftirfarandi brot gegn valdstjórninni framin í Reykjavík:

1. Með því að hafa aðfaranótt laugardagsins 15. febrúar 2020 í íbúð að [...], slegið rannsóknarlögreglumanninn [...], sem var þar við skyldustörf, í nokkur skipti í andlitið, meðal annars með krepptum hnefa, með þeim afleiðingum að hann hlaut 5 sm marblett yfir hægra kinnbeini, 2 sm mar við vinstra munnvik og eymsli og tognun í vinstri axlargrind og herðavöðvum.

007-2020 -

[...]

2. Með því að hafa aðfaranótt laugardagsins 10. september 2022 í lögreglubifreið, á leið á lögreglustöðina að [...], tvívegis hótað lögreglumanninum [...], sem var þar við skyldustörf, lífláti.

007-2022-

[...]

3. Með því að hafa aðfaranótt mánudagsins 16. janúar 2023 í fangaklefa á lögreglustöð-inni að [...], hótað varðstjóranum [...], sem var þar við skyldustörf, lífláti.

007-2023-

[...]

Teljast framangreind brot í liðum 1- 3 varða við 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Ákæran var birt 26. apríl 2023 og málið var þingfest 8. maí sama ár. Ákærði hefur játað skýlaust fyrir dómi þá háttsemi sem honum er gefin að sök samkvæmt ákæru og er játn-ingin studd sakargögnum. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru. Ákærði krefst vægustu refsingar og að hún verði skilorðsbundin. Þá er krafist hæfilegrar þóknunar til handa skipuðum verjanda sem greiðist úr ríkissjóði.

Samkvæmt því sem að framan greinir verður ákærði sakfelldur fyrir brot samkvæmt ákæru og eru þau réttilega færð til refsiákvæði sí ákærunni.

Ákærði er fæddur í [...] og samkvæmt sakavottorði hefur hann ekki áður gerst brotlegur við refsilög. Um er að ræða brotasamsteypu í merkingu 77. gr. almennrahegningarl aga. Til refsiþyngingar horfir að brot ákærða beindust að mikilvægum verndarhagsmunum og einn af téðum lögreglumönnum varðfyrir nokkrum meiðslum, auk þess sem háttseminni var beint að opinberum starfsmönnum sem að lögum hafa heimild til líkamlegrar valdbeitingar. Þá horfir til refsiþyngingar að háttsemi samkvæmt 1. ákærulið var til þess fallin að vera hættuleg þar sem hún beindist að höfði lögreglumanns. Ákærða til málsbóta verður litið til játningar hans fyrir dómi. Að öllu framangreindu virtu, og með vísan 1., 2., 3. og 5. tölul. 1. mgr. 70. gr. og 2. málsl. 1. mgr. 106. gr. í almennum hegningarlögum, sbr. 11. gr. laga nr. 101/1976 og 1. gr. laga nr. 25/2007, verður ákærði dæmdur í þriggja mánaða fangelsi, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dómsins að telja haldi ákærði almennt skilorð 3. mgr. 57. gr. sömu laga, sbr. 4. gr. laga nr. 22/1955.

Með vísan til 1. mgr. 235. gr., sbr. 233. gr., laga nr. 88/2008, verður ákærða gert að greiða þóknun skipaðs verjanda síns, I-kk-ef F-kk-ef Á-kk-ef lögmanns, vegna vinnu á rann-sóknarstigi og fyrir dómi, sem þykir út frá eðli og umfangi máls hæfilega ákveðin 400.000 krónur, að meðtöldum virðisaukaskatti. Að auki verður ákærða gert að greiða 43.362 krónur í annan sakarkostnað samkvæmt yfirliti ákæruvaldsins.

Af hálfu ákæruvaldsins flutti málið A-kvk-nf G-kvk-nf A-kvk-nf aðstoðarsaksóknari.

D-kk-nf K-kk-nf héraðsdómari kveður upp dóm þennan.

Dómsorð :

Ákærði, M-kk-nf Þ-kk-nf Þ-kk-nf, sæti fangelsi í þrjá mánuði en fresta skal fullnustu refsingarinnar og falli hún niður að liðnum tveimur árum frá deginum í dag að telja haldi ákærði almennt skilorð 3. mgr. 57. gr. almennra hegningarlaga nr. 19/1940.

Ákærði greiði allan sakarkostnað málsins til ríkissjóðs, þar með talda þóknun skipaðs verjanda síns, I-kk-ef F-kk-ef Á-kk-ef lögmanns, 400.000 krónur, og 43.362 krónur í annan sakarkostnað.

D-kk-nf K-kk-nf